Από τις εξέδρες και το «άντε γεια» ο Τάκης Τσουκαλάς φαίνεται πως θα κατέβει στις δημοτικές εκλογές με τη ΝΔ, καθώς σύμφωνα με πληροφορίες θα βρεθεί στο ψηφοδέλτιο του, Παναγιώτη Διαλινάκη, επίσημου υποψηφίου του κόμματος στο δήμο Δραπετσώνας-Κερατσινίου.

Ειδικότερα, το πρωί της Τρίτης επισκέφτηκε τις υπηρεσίες του δήμου για να κάνει μεταδημότευση. Όταν ρωτήθηκε από τους υπαλλήλους για τους λόγους της κίνησης αυτής φέρεται να τους απάντησε πως θα είναι υποψήφιος δημοτικός σύμβουλος με τον Παναγιώτη Διαλινάκη.

Υπενθυμίζεται πως ο Τάκης Τσουκαλάς είχε βρεθεί στο επίκεντρο της κριτικής πολλές φορές στο παρελθόν, με πιο πρόσφατο παράδειγμα τα ρατσιστικά σχόλια που απυήθυνε στον παίκτη του Παναθηναϊκού, Θανάση Αντετοκούμπο. Επιπλέον, από την οπαδική εκπομπή την οποία παρουσιάζει επιτίθεται σε μόνιμη βάση στην κυβέρνηση του Αλέξη Τσίπρα, ιδιαίτερα αφότου άνοιξε μέτωπο μαζί της ο ιδιοκτήτης του Ολυμπιακού, Βαγγέλης Μαρινάκης